Théophraste Renaudot
Den Théophraste Renaudot, gebuer 1586 zu Loudun am haitegen Departement Vienne, a gestuerwen de 25. Oktober 1653 zu Paräis, gëllt als Grënner vum moderne Journalismus.

Hie gouf schonn mat 19 Joer Doctor Medicinae, a méi spéit de perséinlechen Dokter vum Kinnek Louis XIII.

1612 huet hien zu Paräis en Annoncëbüro opgemaach. Seng Meritten an der Publicitéit an an der franséischer Press berouen op sengen zwou Kreatiounen, dem Bureau d'adresses (1630) an der Wochenzeitung La Gazette (30. Mee 1631), déi en uganks just erausbruecht huet, fir dora seng Aarbechtsannoncen ze publizéieren. Duerno sinn awer nach Nouvellen derbäikomm.

No him gouf de Prix Renaudot benannt, e franséische Literaturpräis.

Um Spaweck 

Franséisch Editeuren
Franséisch Dokteren
Gebuer 1586
Gestuerwen 1653